ka ka ka en ka ka ka en ka ka en en en en ka nl en ka en en hi en en ka ka ka ka ka ka ka ka ka ka ka ka ka ka ka ka ka ka ka ka ka en en en ka ka ka ka ka ka ka ka ka ka ka ka ka ka ka ka en en ka en en en en ka ka ka ka ka en en ka ka ka en en en en en en en ka en ka en ka en ka en ka en ka en ka en ka en en en en en
ვაჟა გიგაშვილი - თეა ყიფშიძე
Would you like to react to this message? Create an account in a few clicks or log in to continue.
არმური - ლიტარენა, უფრო კი – ბიბლიოთეკა
Armuri - literary Arena, or library from Georgia (country)
Forum started: Sun 9 Nov 2008
Home   Portal   Register   Log in
არმური Armuri :: მთქმელი და გამგონებელი (ავტორები და ტექსტები) :: სიტყვითდუელები
ვაჟა გიგაშვილი - თეა ყიფშიძე
"არაფერია წერის დროს შემზღუდავი და ანგარიშგასაწევი"
რამდენჯერ მსმენია ეს მოფერებითი სახელი - გიგაშა, ძირითადად, მისი ახალგაზრდამეგობრებისგან, რომლებიცდაუღალავად ჰყვებოდნენ მასზე გასაოცარ ამბებსა დასათავგადასავლო ჟანრისთვის დამახასიათებელ ისტორიებს. მე შორიდან ვიცნობდი დავოცნებობდი, მომცემოდა საშუალება გავსაუბრებოდი, ამეღო ინტერვიუ და დამეკმაყოფილებინაის ცნობისმოყვარეობა, მონაყოლ ზღაპრულ ამბებს რომ ახლავს ხოლმე თან.
მას ერთი ციკლი აქვს - "მოთხრობები პოეტზე, რომელიც იშვიათად წერდა ლექსებს". იქნებ, მეცგამიმართლოს და ოდესღაც შევქმნა ციკლი "ინტერვიუ მწერალთან, რომელიც იშვიათად წერს მოთხრობებს". არ ვიცი, რა იქნება მომავალში, დღეს კი ამ ციკლის პირველ ნაწილს გთავაზობთ.
"...უცებ ვიგრძენი, რომ კმარა!.. რომ მინდა წამოვარდნა ამ ჩამთბარი, ჩამტკბარი, აშმორებული ლოგინიდან..."
- სხვადასხვა მწერალთან განსჯის შედეგად დავასკვენით - მუზები პოეტების შექმნილია, თავად პოეტები კი მუზებმა მოავლინეს. თუმცა, არსებობს იმპულსი, რომელიც არ გასვენებს და წერისკენ გიბიძგებს. რამდენად ხშირია ასეთი იმპულსები თქვენს ცხოვრებაში და ხშირად წამოუხტუნებიხართ ლოგინიდან?
- ეს ადამიანის ფიზიკური თვისება, ჩვეულებაა. როცა დიდხანს ზის, წამოხტომა უნდა, თუ ბევრს დადის, დაჯდომის სურვილი უჩნდება. ერთ ადგილას დიდხანს ვერ ჩერდება. წერის პროცესი კიდევ სხვა, განსხვავებული პროცესია, რომელსაც წინ უძღვის კარგახნიანი მზადება. ესე უცებ, კი შეიძლება ასეც მოხდეს, მაგრამ წამებში არაფერი ხდება რა...
ერთი ცუდი თვისება მაქვს - თუ სახლიდან გავედი, რაღაც გავაკეთე, არ არსებობს, საღამოს ჩავუჯდე და რაღაც დავწერო. დავწერ საგაზეთო წერილს, გავაკეთებ სცენარს, მაგრამ მოთხრობას ვერა... მოთხრობისთვის სხვა განწყობილება, განწყობაა საჭირო, თითქოს რაღაც აპკში ექცევი, სხვა განზომილებაში ხვდები, სადაც სხვა ამბები იწყება. აი, მაშინ გამოდის ის, რაც გინდა. ახლა ამ ციკლის "მოთხრობები პოეტზე, რომელიც იშვიათად წერდა ლექსებს" 250 გვერდი მაქვს დაგროვილი - ფრაგმენტები, ნაწყვეტები, ჩანაწერები... მაგრამ ვერაფერს ვაკეთებ. "ბერლოგა" მაქვს ერთი, იქ თუ შევძვერი, შეიძლება რამე გამოვიდეს. სხვა გარემოა საჭირო. ბოლო ხანს სულ გაღიზიანებული ვიყავი, ფულსა და რაღაც ლარების დევნას გადავყევი, ათასგვარმა იდიოტურმა სისულელემ ნერვები დამაწწყვიტა, დამაავადა. ეს ყველაზე საზიზღარი მდგომარეობაა. ახალგაზრდობაში ყველაფერ ამას ყურადღებას არ აქცევს კაცი, ფეხებზე იკიდებს, ახლა, ასაკთან ერთად, აღარ გამოდის. ბრაზისგან ვერაფერს იზამ, რადგან იცი, რომც გააკეთო რამე, უარესია. არ გამოდის.
"...ვგრძნობ, როგორ მთავრდება ტოლერანტობის ეპოქა. ცხოვრების ბორბალი თავის ციკლში ტრიალს განაგრძობს და სხვა ზოდიაქოში შედის..."
- წერა XX საუკუნის 60-იან წლებში დაიწყეთ, როცა თვისობრივად სხვა ეპოქა იყო. შემდეგ დაიწყო ეროვნულ-განმანთავისუფლებელი მოძრაობა და მოვიპოვეთ "ასე ნანატრი თავისუფლება". ახლა, XXI საუკუნეში რამდენად აისახება მწერალზე ამ ეპოქათა ცვალებადობა?
- ყველაფერი ეს ძალიან სუბიექტურია. ადამიანის ხასიათი, ბუნება შეიძლება სრულიად შეუსაბამო და მიუღებელი იყოს ამა თუ იმ თაობის ტენდენციების მიმართ. უცნაური კომბინაციები გამოდის ხოლმე. თითოეული პიროვნების, სუბიექტის დამოკიდებულება სულ სხვაგვარად ჩანს სხვების თვალში. იგივე ტოლერანტობა - ადამიანები ბუნებით ტოლერანტულები, ფიზიოლოგიურად კი კონფლიქტურები არიან, რომლებზეც თითქოს არანაირი ტენდენცია არ მოქმედებს. თუმცა, ეს იმას არ ნიშნავს, რომ ზოგადად გავრცელებული ტენდენციები რაღაც გავლენას მაინც არ ახდენენ.
"ესაა თავისუფლება?!. მთელი დღე იმაში გადის, რომ ვიღაცეებს კოჭს ვუგორებ, ხათრს ვუნახავ, ვუსწორებ... რაღაცას ანგარიშს ვუწევ, ვიღაცას რაღაცაში ვერიდები, ვიღაცისგან რაღაცაზე თავს ვიკავებ... ესაათავისუფლება?!.. რა თავისუფლება?!.. პირიქით!.."
- თავისუფლების ორ ტიპს განასხვავებენ - საზოგადოსა და პირადულს. რამდენად დიდია მათ შორის სხვაობა, ანდა მსგავსება და რა არის თქვენთვის მწერლური თავისუფლება (თუკი არსებობს ასეთი ცნება)?
- მწერლური თავისუფლება მხოლოდ და მხოლოდ იმ დროს არსებობს, როცა საკუთარ სამყაროში ახერხებ გადასახლებას. ძალიან სუბიექტური ვიქნები და ვიტყვი, რომ ჩემთვის და ჩემი აზრით, არაფერია წერის დროს შემზღუდავი და ანგარიშგასაწევი. მსგავსი რამ საერთოდ არც კი მახსოვს. სწორედ ასეთ მდგომარეობაში უნდა იყო, რომ გააკეთო ის, რაც გინდა, და გამოვიდეს ისე, როგორც გინდა. პირადი თავისუფლება მხოლოდ შენს ცნობიერებასა და წარმოსახვაშია. ბევრჯერ თქმულა და გარჩეულა, რომ თავისუფლება არჩევანისა უნდა გქონდეს, ხომ? მაგრამ მე რომ ვიღაცის სახლი ავარჩიო, დავიჩემო, მინდა-მეთქი, არაფერი გამოვა. ამიტომ თავისუფლება თავის ბალანსსაც მოითხოვს. შენი თავისუფლება შენთვის შეგიძლია ფანტაზიაში, ცნობიერებასა და წარმოსახვაში დაიტოვო.
"...სამუშაო მაგიდასთან... ვჯდები, ვაბუჯურებ დაგროვილ ქაღალდებს, ვასუფთავებ ადგილს, წინ ვიწყობპატარა ქაღალდების დასტას და ვიწყებ წერას..."
- სამუშაო მაგიდასთან... აქ თქვენ საკუთარ თავთან მარტო რჩებით. როცა ამ განსხვავებულ სივრცეს უახლოვდებით, უკვე იცით, რას დაწერთ?
- ზოგჯერ ერთი ფრაზა ვიცი ხოლმე. ძალიან ჩამთრევი პროცესია. ისე გაგიტაცებს... გიჩნდება აზარტი. დანამდვილებით შენც კი არ იცი, რა მოხდება. ნადირობაში არის ასეთი ტერმინი"ბრმად სიარული " - სადღაც ხარ, დაახლოებით იცი, რა ტიპის ტერიტორიაა და რა შეიძლება აქ მოხდეს, მაგრამ აბსოლუტურად სხვა სურათი შეიძლება დაიხატოს. ის ერთი ფრაზა გასაღებიცაა, რომელიც გაძლევს განწყობას. რაღაცაზე ამაწყობს და მივყვები. სწორედ ასეთი ბოდიალია საინტერესო. ზოგ მწერალს, და მათ შორის, მაგარ მწერლებსაც, დარიგებული ჰყავთ ახალგაზრდები - გინდათ თუ არ გინდათ, ყოველდღე უნდა დასხდეთ, აწვალოთ კალამი და თუნდაც ჯღაპნოთ ქაღალდიო. ეს, ალბათ, პროფესიული ჩვევის გამომუშავებაა, თუმცა - ინდივიდუალური. მე, მაგალითად, მსგავსი რამ არასდროს მიცდია. წინასწარ ვერ დავგეგმავ - ხვალ 10-დან 13 საათამდე უნდა ვწერო-თქო. არ გამოვა. ხანდახან ისე გადის კვირები, საწერ მაგიდასთან ვერც კი ვჯდები...
Subject: Re: ვაჟა გიგაშვილი - თეა ყიფშიძე    Thu Mar 05, 2009 10:56 am
1. ანთიმოზ ივერიელი ( 2001)
2. სპირალი ( 1990)
3. დამშვიდობება (ხანა ჩვენი ბავშვობისა) ( 1987)
4. ამბავი სურამის ციხისა ( 1984)
5. ნიკა მთაში ( 1979)
6. სეტყვა ( 1979)
7. იმედის მწვანე კუნძული ( 1978)
8. მწვერვალი ( 1976)
9. გაზაფხულის საღამო ( 1972)
1. ნიკა მთაში - (1979)
2. იმედის მწვანე კუნძული - (1978)
ვაჟა გიგაშვილი - თეა ყიფშიძე
Page 1 of 1
» ალენ დელონი - ვაჟა-ფშაველას სინდრომი
Permissions in this forum:
You cannot reply to topics in this forum
არმური Armuri :: მთქმელი და გამგონებელი (ავტორები და ტექსტები) :: სიტყვითდუელები
არმური Armuri :: მთქმელი და გამგონებელი (ავტორები და ტექსტები) :: სიტყვითდუელები
Jump to: Select a forum||--მართალს ვიტყვი, შევიქნები ტყუილისა მოამბე რად? (საცნობარო)|--მთქმელი და გამგონებელი (ავტორები და ტექსტები)|   |--პოეტების ქვეყანა|   |--მთხრობელთა და მოსათხრობთათვის|   |--ესეებისა და კრიტიკოსთათვის|   |--მთარგმანებელთა და თარგმანთათვის|   |--ლიტერატურა უსაზღვრებოდ|   |--ისტორიისათვის|   |--ბალღოო, აეს არი შენ სამშობლო...|   |--"ლიტერატურის თეორია" – სტუმრად რენე უელეკთან და ოსტინ უორენთან|   |--საკამათო|   |--ბობოისკარი|   |--მინიმალისტური პოეზია|   |--სიტყვითდუელები|   |--მწერლები - მწერლებზე|   |--შეუნდოთ ღმერთმა...|   |--ლიტერატურული კონკურსები|   |--აგორა|   |--სტუმრები და მასპინძლები (ერთნიც და მეორენიც ფეისბუკზე დაიკარგნენ)|   |--"ვერცხლის თასადამც მაქცია" - სტუმრად სანათასთან|   |--არაგვიანი – სტუმრად არაგვთან|   |--"ბრანდი-ბრუნდი" - სტუმრად მარიამ წიკლაურთან|   |--ამაოდ არც მთაწმინდაზე უსეირნიათ - სტუმრად გია არგანაშვილთან|   |--სადისკუსიო კლუბი - სტუმრად ნინი მელივასთან|   |--”ვაჟკაცობისას ამბობენ” და "უკვდავებისა წყაროო" - სტუმრად ვაჟიკა კაწალხეველთან|   |--კაცობრიობა დანა-ჩანგლით ითხრის სამარეს! - სტუმრად ვაჟა ხორნაულთან|   |--ნაფეხურები - სტუმრად ნინო დარბაისელთან|   |--”დარდების შემგროვებელთან” - სტუმრად გოდერძი ჩოხელის გამიხარდასთან|   |--საუბრები სიტყვის ხელოვნების შესახებ - სტუმრად ზევსის დაქალთან|   |--"მზე ხატავს სახლის ფერად რიკულებს..." - სტუმრად კესოსთან|   |--”მითოლოგია ჩემი სისუსტეა...” - სტუმრად ნინო ნეკერიშვილთან|   |--"ცისკარი" – სტუმრად ძველ მეგობართან|   |--ქართული ჟარგონის ლექსიკონი - სტუმრად ლევან ბრეგაძესთან|   |--მზერის გადანაცვლება (მხატვრობა, კინო, თეატრი, მუსიკა)|   |--მხატვრობა არმურზე: "ნიკალა და მარგარიტა"|   |--კინო არმურზე: კამერითაც ცხონდების კაცი|   |--თეატრი არმურზე: მელპომენე და თალია|   |--მუსიკა არმურზე: ხმა - სინათლეა...|   |--Georgian Authors in English|--Deutsche Übersetzung Georgischer Literatur
:: I forgot my password
» ქართული ხალხური პოეზია
Sat Sep 24, 2022 1:47 pm by Admin
Fri Sep 23, 2022 8:05 am by Admin
Fri Sep 23, 2022 7:58 am by Admin
Wed Sep 21, 2022 3:47 pm by Admin
Fri Sep 16, 2022 9:00 am by Admin
Sun Sep 11, 2022 11:39 am by Admin
Sat Sep 10, 2022 9:18 am by Admin
Bookmark and share the address of არმური Armuri on your social bookmarking website
Free forum | © phpBB | Free forum support | Contact | Report an abuse | Latest discussions